stanford-oval/wikipedia huggingface dataset:
พ.ศ. 2545

จากซ้าย ตามเข็มนาฬิกา: โอลิมปิกฤดูหนาว 2002 จัดขึ้นที่ซอลต์เลกซิตี รัฐยูทาห์ สหรัฐ; สมเด็จพระราชินีเอลิซาเบธ พระราชชนนีกับเจ้าหญิงมาร์กาเรต เคาน์เตสแห่งสโนว์ดอน พระธิดา สิ้นพระชนม์; ติมอร์-เลสเตได้รับเอกราชจากอินโดนีเซีย และได้รับการยอมรับเป็นสมาชิกสหประชาชาติ; ฟุตบอลโลก 2002 จัดขึ้นในเกาหลีใต้และญี่ปุ่น โดยผู้ชนะคือบราซิล; เหตุระเบิดที่กูตาทำให้มีผู้เสียชีวิต 202 คน; การชนกันกลางอากาศที่อือเบอร์ลิงเงินทำให้มีผู้เสียชีวิต 71 คน; วลาดีมีร์ ปูตินเข้าเยี่ยมเยียนตัวประกันที่เข้ารับการรักษาจากวิกฤตการณ์ตัวประกันโรงละครมอสโก; ยูโรกลายเป็นสกุลเงินของยูโรโซนอย่างเป็นทางการ
| --- | --- |
ศตวรรษ::  20  21  22
ปี::  2542  2543  2544  2545  2546  2547  2548
| --- | --- |
ปฏิทินสุริยคติไทย: 2545
ปฏิทินกริกอเรียน: 2002 MMII
Ab urbe condita: 2755
ปฏิทินอาร์มีเนีย: 1451 ԹՎ ՌՆԾԱ
ปฏิทินอัสซีเรีย: 6752
ปฏิทินบาไฮ: 158–159
ปฏิทินเบงกอล: 1409
ปฏิทินเบอร์เบอร์: 2952
ปีในรัชกาลอังกฤษ: 50 Eliz. 2 – 51 Eliz. 2
พุทธศักราช: 2546
ปฏิทินพม่า: 1364
ปฏิทินไบแซนไทน์: 7510–7511
ปฏิทินจีน: 辛巳年 (มะเส็งธาตุโลหะ) 4698 หรือ 4638     — ถึง — 壬午年 (มะเมียธาตุน้ำ) 4699 หรือ 4639
ปฏิทินคอปติก: 1718–1719
ปฏิทินดิสคอร์เดีย: 3168
ปฏิทินเอธิโอเปีย: 1994–1995
ปฏิทินฮีบรู: 5762–5763
ปฏิทินฮินดู: 
 - วิกรมสมวัต: 2058–2059
 - ศกสมวัต: 1924–1925
 - กลียุค: 5103–5104
ปฏิทินโฮโลซีน: 12002
ปฏิทินอิกโบ: 1002–1003
ปฏิทินอิหร่าน: 1380–1381
ปฏิทินอิสลาม: 1422–1423
ปฏิทินญี่ปุ่น: ศักราชเฮเซ 14 (平成１４年)
ปฏิทินจูเช: 91
ปฏิทินจูเลียน: กริกอเรียนลบ 13 วัน
ปฏิทินเกาหลี: 4335
ปฏิทินหมินกั๋ว: ROC 91 民國91年
เวลายูนิกซ์: 1009843200–1041379199
กล่องนี้:  ดู คุย แก้
พุทธศักราช 2545 ตรงกับปีคริสต์ศักราช 2002 เป็นปีปกติสุรทินที่วันแรกเป็นวันอังคารตามปฏิทินเกรกอเรียน
ปีมะเมีย จัตวาศก จุลศักราช 1364 (วันที่ 16 เมษายน เป็นวันเถลิงศก)
ผู้นำประเทศไทย

พระมหากษัตริย์: พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร (9 มิถุนายน พ.ศ. 2489 – 13 ตุลาคม พ.ศ. 2559)
นายกรัฐมนตรี: พันตำรวจโท ทักษิณ ชินวัตร (9 กุมภาพันธ์ พ.ศ. 2544 – 19 กันยายน พ.ศ. 2549)
เหตุการณ์ > มกราคม

7 มกราคม - โทนี แบลร์ นายกรัฐมนตรีอังกฤษ เยือนอัฟกานิสถาน ถือเป็นผู้นำต่างประเทศคนแรกที่ไปเยือนหลังการล่มสลายของตาลีบัน
17 มกราคม - ชาวปาเลสไตน์กราดยิงชาวยิวเสียชีวิต 6 ศพในเมืองฮาเดอรา ฆาตกรถูกตำรวจอิสราเอลสังหาร กลุ่มกองพลผู้เสียสละอัล-อักซาออกมาอ้างความรับผิดชอบ
19 มกราคม – พิธีวางศิลาฤกษ์อาคารผู้โดยสารท่าอากาศยานสุวรรณภูมิ
22 มกราคม - กลุ่มติดอาวุธใช้จักรยานยนต์เป็นพาหนะกราดยิงสถานทูตสหรัฐในกัลกัตตา ทำให้มีชาวอินเดียเสียชีวิต 5 คน
เหตุการณ์ > กุมภาพันธ์

27 กุมภาพันธ์ – รถไฟขบวนหนึ่งที่นำนักแสวงบุญฮินดูกลับจากอโยธยา สถานที่ศักดิ์สิทธิ์ทางตะวันตกของรัฐคุชราต ประเทศอินเดีย ถูกเผาโดยผู้ก่อการความรุนแรงชาวมุสลิม มีผู้เสียชีวิตบนรถไฟ 58 คน ส่งผลให้เกิดการจลาจลตอบโต้ นำไปสู่การเสียชีวิตของมุสลิมนับพันคน
เหตุการณ์ > มีนาคม

1 มีนาคม – ปฏิบัติการแอนาคอนดาของสหรัฐอเมริกา เริ่มต้นขึ้นในตะวันออกของอัฟกานิสถาน
17 มีนาคม มือปืนขว้างระเบิดมือเข้าใส่โบสถ์นิกายโปรแตสแตนท์ในเมืองอิสลามาบาด ประเทศปากีสถาน ทำให้มีผู้เสียชีวิต 2 คน คาดว่าเป็นฝีมือกองทัพแห่งความชอบธรรม
20 มีนาคม-  เกิดระเบิดรถยนต์บริเวณศูนย์การค้าใกล้สถานทูตสหรัฐในกรุงลิมา ประเทศเปรู มีผู้เสียชีวิต 9 คน เกิดขึ้นก่อนหน้าที่ประธานาธิบดีจอร์จ ดับเบิลยู บุช เดินทางไปเปรู 3 วัน
27 มีนาคม – เหตุระเบิดพลีชีพที่นาทันยา ประเทศอิสราเอล ทำให้มีผู้เสียชีวิต 30 คน
30 มีนาคม - เกิดระเบิดที่ศาสนสถานของศาสนาฮินดูในรัฐชัมมูและกัษมีระ มีผู้เสียชีวิต 10 คน กลุ่มแนวร่วมอิสลามออกมาอ้างความรับผิดชอบ
เหตุการณ์ > เมษายน

12 เมษายน - เกิดระเบิดพลีชีพบนเครื่องบินในกรุงเยรูซาเลม มีผู้เสียชีวิต 6 คน กลุ่มกองพลผู้เสียสละอัลอักซา ออกมาอ้างความรับผิดชอบ
30 เมษายน – การลงประชามติในปากีสถานรับรองให้เปอร์เวซ มูชาร์ราฟ ดำรงตำแหน่งประธานาธิบดีต่อไปอีก 5 ปี
เหตุการณ์ > พฤษภาคม

8 พฤษภาคม - เกิดระเบิดรถยนต์ในกรุงการาจี ประเทศปากีสถานมีผู้เสียชีวิต 12 คน คาดว่าเป็นฝีมือกลุ่มอัลกออิดะห์
9 พฤษภาคม - เกิดระเบิดควบคุมด้วยรีโมทในงานพาเหรดที่ดาเกสถาน ประเทศรัสเซีย มีผู้เสียชีวิต 42 คน คาดว่าเป็นฝีมือกลุ่มอัลกออิดะห์
20 พฤษภาคม – ประเทศติมอร์ตะวันออกได้รับเอกราช หลังจากอยู่ภายใต้การปกครองของอินโดนีเซีย
เหตุการณ์ > มิถุนายน

5 มิถุนายน – มูลนิธิมอซิลลาเปิดตัวโปรแกรมค้นดูเว็บ มอซิลลา 1.0
6 มิถุนายน – ดาวเคราะห์น้อยขนาดประมาณ 10 เมตร ระเบิดเหนือทะเลเมดิเตอร์เรเนียน ทำให้เกิดพลังงานที่รุนแรงกว่าระเบิดนิวเคลียร์ที่ถล่มนางาซากิเล็กน้อย
7 มิถุนายน - ทหารฟิลิปปินส์เข้าโจมตีกลุ่มอาบูไซยาฟ ที่เกาะมินดาเนาเพื่อช่วยเหลือตัวประกันชาวสหรัฐที่ถูกจับไปแล้ว 1 ปี ผลปรากฏว่าตัวประกันถูกสังหาร ฝ่ายอาบูไซยาฟเสียชีวิต
22 มิถุนายน –  เกิดแผ่นดินไหวขนาด 6.5 ที่ภาคตะวันตกของประเทศอิหร่านส่งผลให้มีผู้เสียชีวิตมากกว่า 261 ราย
30 มิถุนายน – ทีมฟุตบอลทีมชาติบราซิลชนะเลิศการแข่งขัน ฟุตบอลโลก ครั้งที่ 17 (สมัยที่5)
เหตุการณ์ > กรกฎาคม

9 กรกฎาคม – ก่อตั้งสหภาพแอฟริกา ณ อาดดิสอาบาบา ประเทศเอธิโอเปีย
เหตุการณ์ > สิงหาคม

5 สิงหาคม - เกิดการโจมตีโรงเรียนคริสต์ในปากีสถานที่มีเด็กจากคณะมิชชันนารีทั่วโลกมาร่วมประชุม มีผู้เสียชีวิต 6 คน
6 สิงหาคม - มีการโจมตีนักแสวงบุญชาวฮินดูที่ไปแสวงบุญในกัษมีระ มีผู้เสียชีวิต 6 คน
เหตุการณ์ > กันยายน

11 กันยายน - เกิดการลอบสังหารนายมัสตัก อาห์เหม็ด โสนะ รัฐมนตรีกระทรวงยุติธรรมของกัษมีระ
เหตุการณ์ > ตุลาคม

12 ตุลาคม – เกิดเหตุลอบวางระเบิดขึ้นที่ไนต์คลับ 2 แห่ง บนเกาะบาหลี ประเทศอินโดนีเซีย มีผู้เสียชีวิต 202 คน และบาดเจ็บอีกหลายร้อยคน ผู้เสียชีวิตจำนวนมากเป็นชาวต่างชาติ
23-25 ตุลาคม - กบฏเชเชนจับประชาชนราว 700 คนเป็นตัวประกันในเหตุการณ์วิกฤติตัวประกันโรงละครมอสโก
เหตุการณ์ > พฤศจิกายน

8 พฤศจิกายน – คณะมนตรีความมั่นคงแห่งสหประชาชาติผ่านความเห็นชอบข้อมติ 1441 บังคับให้อิรักปลดอาวุธหรือไม่เช่นนั้นก็เผชิญกับ "ผลร้ายแรงที่ตามมาภายหลัง"
15 พฤศจิกายน – หู จิ่น เทา ขึ้นดำรงตำแหน่งเลขาธิการพรรคคอมมิวนิสต์จีน
16 พฤศจิกายน – พบการระบาดครั้งแรกของโรคซาร์ในสาธารณรัฐประชาชนจีน
วันเกิด

ข้อมูลเพิ่มเติม: หมวดหมู่:บุคคลที่เกิดในปี พ.ศ. 2545
3 มกราคม - นิโก กอนซาเลซ นักฟุตบอลชาวสเปน
9 มกราคม - เกียรติภูมิ บันลือชัยฤทธิ์ นักแสดงชายชาวไทย
5 กุมภาพันธ์ -
คัง แทฮย็อน ศิลปินชาวเกาหลีใต้
พัค จีซ็อง ศิลปินชาวเกาหลีใต้
2 มีนาคม - ชิน จียุน ศิลปินชาวเกาหลีใต้
11 มีนาคม - นันท์นภัส เลิศนามเชิดสกุล นักร้องชาวไทย
13 มีนาคม - พัค แชริน ศิลปินชาวเกาหลีใต้
17 มีนาคม - จักรภัทร อังศุธนมาลี นักแสดงชายชาวไทย
20 มีนาคม - คาวาอิ รุกะ สมาชิกเกิร์ลกรุ๊ปวงเบบีมอนสเตอร์
27 มีนาคม - รตา ชินกระจ่างกิจ นักร้องชาวไทย
11 เมษายน - ยงศิลป์ วงศ์พนิตนนท์ นักแสดงชายชาวไทย
16 เมษายน - เซดี้ ซิงค์ นักแสดงชาวอเมริกัน
20 เมษายน - พัค จงซ็อง ศิลปินชาวเกาหลีใต้-อเมริกัน
22 เมษายน - นภสรณ์ ศิริปาณี นักร้องชาวไทย
27 เมษายน - แอนโทนี เอลังกา นักฟุตบอลชาวสวีเดน
30 เมษายน - โช ซอย็อง ศิลปินชาวเกาหลีใต้
4 พฤษภาคม - ศิภัชรดา ผิวทอง นักแสดงหญิงชาวไทย
7 พฤษภาคม - บัง เยดัม ศิลปินชาวเกาหลีใต้
10 พฤษภาคม - คิม จีมิน ศิลปินชาวเกาหลีใต้
23 พฤษภาคม - อภิชญา ทองคำ นักแสดงหญิงชาวไทย
30 พฤษภาคม - อาณัชญา สุพุทธิพงศ์ นักร้องชาวไทย
16 มิถุนายน - อนุวัฒน์ แซ่โจว นักร้องชาวไทย
9 กรกฎาคม -
พิมรภัส ผดุงวัฒนะโชค นักร้องชาวไทย
ชา จุนโฮ ศิลปินชาวเกาหลีใต้
16 กรกฎาคม - พันวา พรหมเทพ นักร้องและนักแสดงชาวไทย
22 กรกฎาคม - เจ้าชายเฟลิกซ์แห่งเดนมาร์ก พระโอรสในเจ้าชายโจอาคิมแห่งเดนมาร์กและอเล็กซันดรา เคาน์เตสแห่งเฟรเดอริกสบอร์ก
31 กรกฎาคม - พศวีร์ ศรีอรุโณทัย สมาชิกวง TPOP BUS
4 กรกฎาคม - สุชญา แสนโคต นักร้องชาวไทย
8 สิงหาคม -  ณฐสิชณ์ เอื้อเอกสิชฌ์ นักแสดงชาวไทย
14 สิงหาคม - ฮยูนิง ไค ศิลปินชาวเกาหลีใต้-อเมริกัน
24 สิงหาคม - อติรุจ แสงเทียน นักแสดงชาวไทย
3 กันยายน - จณิสตา ตันศิริ นักร้องชาวไทย
8 กันยายน - เกเตน มาตาราซโซ นักแสดงชาวอเมริกัน
9 กันยายน - ซน ดงพโย ศิลปินชาวเกาหลีใต้
17 กันยายน - คัง มินฮี ศิลปินชาวเกาหลีใต้
18 กันยายน - ปาฏลี ประเสริฐธีระชัย นักร้องชาวไทย
30 กันยายน - ย็อม แทกยุน ศิลปินชาวเกาหลีใต้
4 ตุลาคม - ชาริสา โอแฮม นักร้องชาวไทย
20 ตุลาคม - เยเรมิ ปิโน นักฟุตบอลชาวสเปน
23 ตุลาคม - หนิง อี้จั๋ว ศิลปินชาวจีน
26 ตุลาคม -
ลี อึนซัง ศิลปินชาวเกาหลีใต้
พัค โซอึน ศิลปินชาวเกาหลีใต้
31 ตุลาคม - อันซู ฟาตี นักฟุตบอลชาวสเปน
6 พฤศจิกายน - โมริ โคยูกิ ศิลปินชาวญี่ปุ่น
10 พฤศจิกายน - เอดัวร์โด กามาวีงกา นักฟุตบอลชาวฝรั่งเศส
11 พฤศจิกายน - อิม ยอจิน ศิลปินชาวเกาหลีใต้
13 พฤศจิกายน -
ดนุภา คณาธีรกุล แร๊ปเปอร์ชาวไทย
เอ็มมา ราดูคานู นักเทนนิสอาชีพชาวอังกฤษ
จิโอวานนี เรย์นา นักฟุตบอลชาวสหรัฐ
15 พฤศจิกายน -
ญาณิศา เมืองคำ นักร้องชาวไทย
ชิม แจยุน ศิลปินชาวเกาหลีใต้-ออสเตรเลีย
25 พฤศจิกายน - เปดริ นักฟุตบอลชาวสเปน
30 พฤศจิกายน - ซง ฮย็องจุน ศิลปินชาวเกาหลีใต้
2 ธันวาคม - ณัฐธยาน์ บุตรธุระ (ฝ้าย โฟร์อีฟ) นักร้องและนักแสดงชาวไทย
3 ธันวาคม - ณัฐทิชา จันทรวารีเลขา นักร้องชาวไทย
5 ธันวาคม - ลี แชย็อง ศิลปินชาวเกาหลีใต้
8 ธันวาคม - พัค ซ็องฮุน ศิลปินชาวเกาหลีใต้
12 ธันวาคม - กฤษณ์ กัญจนาทิพย์ สมาชิกวงTpop บัส
23 ธันวาคม - ฟินน์ วูล์ฟฮาร์ด นักแสดงและนักดนตรีชาวแคนาดา
25 ธันวาคม - อ๋าว จื่ออี้ ศิลปินนักแสดงชาวจีน
วันถึงแก่กรรม > กุมภาพันธ์

9 กุมภาพันธ์ - เจ้าหญิงมาร์กาเรต เคาน์เตสแห่งสโนว์ดอน (ประสูติ 21 สิงหาคม พ.ศ. 2473)
20 กุมภาพันธ์ - อัมรินทร์ เหลืองบริบูรณ์ นักร้อง (เกิด 14 ตุลาคม พ.ศ. 2514)
วันถึงแก่กรรม > มีนาคม

30 มีนาคม - สมเด็จพระราชินีเอลิซาเบธ พระราชชนนี (พระราชสมภพ 4 สิงหาคม พ.ศ. 2443)
วันถึงแก่กรรม > เมษายน

1 เมษายน - ซิโม แฮวแฮ พลซุ่มยิงชาวฟินแลนด์ (เกิด 17 ธันวาคม พ.ศ. 2448)
30 เมษายน  - ล้อต๊อก นักแสดงตลกและศิลปินแห่งชาติ(เกิด 1 เมษายน พ.ศ. 2457)
วันถึงแก่กรรม > พฤษภาคม

3 พฤษภาคม - โมฮัมเหม็ด ฮาจี อิบราฮิม อิกอัล นายกรัฐมนตรีแห่งโซมาเลียสองสมัย (เกิด 15 สิงหาคม พ.ศ. 2471)
13 พฤษภาคม - หม่อมเจ้าการวิก จักรพันธุ์ (ประสูติ 9 เมษายน พ.ศ. 2460)
18 พฤษภาคม - เดวี บอย สมิธ นักมวยปล้ำชาวอังกฤษ (เกิด 27 พฤศจิกายน พ.ศ. 2505)
วันถึงแก่กรรม > มิถุนายน

5 มิถุนายน - ดี ดี ราโมน มือเบสชาวอเมริกัน (เกิด 18 กันยายน พ.ศ. 2494)
7 มิถุนายน - ลิเลียน เจ้าหญิงแห่งเรตี เจ้าหญิงแห่งเบลเยียม (พระราชสมภพ 28 พฤศจิกายน พ.ศ. 2459)
14 มิถุนายน - โฮเซ โบนียา นักมวยสากลชาวเวเนซุเอลา (เกิด 19 พฤศจิกายน พ.ศ. 2510)
29 มิถุนายน - โรสแมรี คลูนีย์ นักร้องและนักแสดงหญิงชาวอเมริกัน (เกิด 23 พฤษภาคม พ.ศ. 2471)
วันถึงแก่กรรม > กรกฎาคม

9 กรกฎาคม - ร็อด ชไตเกอร์ นักแสดงชายชาวอเมริกัน (เกิด 14 เมษายน พ.ศ. 2468)
28 กรกฎาคม - อาร์เชอร์ มาร์ติน นักเคมีชาวอังกฤษ (เกิด 1 มีนาคม พ.ศ. 2453)
วันถึงแก่กรรม > ตุลาคม

6 ตุลาคม -
เจ้าชายเคลาส์แห่งเนเธอร์แลนด์ พระราชสวามีในสมเด็จพระราชินีนาถเบียทริกซ์แห่งเนเธอร์แลนด์ (พระราชสมภพ 6 กันยายน พ.ศ. 2469)
ปีย์ชนิตถ์ อ้นอารี นักร้อง,นักดนตรีชาวไทย (เกิด 21 พฤศจิกายน พ.ศ. 2524)
12 ตุลาคม - โนโซมิ โมโมอิ นักแสดงภาพยนตร์ลามกอนาจารหญิงชาวญี่ปุ่น (เกิด 23 กันยายน พ.ศ. 2521)
22 ตุลาคม - สมเด็จพระราชินีเจรัลดีนแห่งแอลเบเนีย สมเด็จพระบรมราชินีในพระเจ้าซ็อกที่ 1 แห่งแอลเบเนีย (พระราชสมภพ 6 สิงหาคม พ.ศ. 2458)
24 ตุลาคม - แฮร์รี เฮย์ นักรณรงค์สิทธิ์ของกลุ่มรักร่วมเพศ ผู้นิยมลัทธิคอมมิวนิสต์ และผู้สนับสนุนแรงงาน (เกิด 7 เมษายน พ.ศ. 2455)
25 ตุลาคม – ริชาร์ด แฮร์ริส นักแสดงชาวไอริช (เกิด 1 ตุลาคม พ.ศ. 2473)
วันถึงแก่กรรม > พฤศจิกายน

2 พฤศจิกายน - ลัว เลี่ย นักแสดงชายชาวฮ่องกง (เกิด 29 มิถุนายน พ.ศ. 2482)
18 พฤศจิกายน - เจมส์ โคเบิร์น นักแสดงชาวอเมริกัน (เกิด 31 สิงหาคม พ.ศ. 2471)
21 พฤศจิกายน – เจ้าชายโนริฮิโตะ ทากามาโดะโนะมิยะ พระภาดาในสมเด็จพระจักรพรรดิอากิฮิโตะ (ประสูติ 29 ธันวาคม พ.ศ. 2497)
วันถึงแก่กรรม > ธันวาคม

5 ธันวาคม - เนวี่น ผู้บัญชาการแห่งกองทัพพม่า ประธานาธิบดีพม่าคนที่ 4 (เกิด 10 กรกฎาคม พ.ศ. 2453)
รางวัล > รางวัลโนเบล

สาขาเคมี – John B. Fenn, Koichi Tanaka, Kurt Wüthrich
สาขาวรรณกรรม – อิมเร เคอร์เตซ
สาขาสันติภาพ – จิมมี คาร์เตอร์
สาขาฟิสิกส์ – เรย์มอนด์ เดวิส, มาซาโตชิ โคชิบา, ริคคาร์โด แจ็คโคนี
สาขาสรีรวิทยาหรือการแพทย์ – ซิดนีย์ เบรนเนอร์, เอช. โรเบิร์ต ฮอร์วิทซ์, จอห์น อี. ซุลสตัน
สาขาเศรษฐศาสตร์ – Daniel Kahneman, เวอร์นอน แอล สมิธ
แหล่งข้อมูลอื่น

2002 Year-End Google Zeitgeist - เหตุการณ์สำคัญและคำค้นภาษาอังกฤษที่พบบ่อยที่สุดใน ปี ค.ศ. 2002 โดยกูเกิล
เจ้าหญิงมากาเร็ต
สาขาวิชาศิลปศาสตร์ มหาวิทยาลัยสุโขทัยธรรมาธิราช

| --- | --- |

สถาปนา: 7 กุมภาพันธ์ พ.ศ. 2522
คณบดี: รศ.ดร.สมเกียรติ วัฒนาพงษากุล
ที่อยู่: ถนนแจ้งวัฒนะ ตำบลบางพูด อำเภอปากเกร็ด จังหวัดนนทบุรี 11120
เว็บไซต์: libarts.stou.ac.th/
สาขาวิชาศิลปศาสตร์ มหาวิทยาลัยสุโขทัยธรรมธิราช เป็นสาขาวิชาในสังกัดมหาวิทยาลัยสุโขทัยธรรมาธิราช ซึ่งเป็นมหาวิทยาลัยเปิดที่ใช้ระบบการศึกษาทางไกลแห่งเดียวในประเทศไทย สาขาวิชาในมหาวิทยาลัยสุโขทัยธรรมาธิราช มีฐานะเทียบเท่ากับคณะในมหาวิทยาลัยทั่วไป
ประวัติ

สาขาวิชาศิลปศาสตร์ แรกเริ่มก่อตั้งขึ้นเมื่อ 7 กุมภาพันธ์ พ.ศ. 2522 ซึ่งมหาวิทยาลัยสุโขทัยธรรมาธิราช เป็นมหาวิทยาลัยเปิดที่ยึดหลักการการศึกษาตลอดชีวิต มุ่งพัฒนาคุณภาพของประชาชนทั่วไป เพิ่มความรู้แก่ประกอบอาชีพ และขยายโอกาสแก่ผู้สำเร็จการศึกษาชั้นมัธยมศึกษา เพื่อสนองตอบความต้องการด้านวิชาการอันหลากหลายของบุคคลและสังคม มหาวิทยาลัยสุโขทัยธรรมาธิราช จึงเปิดสอนสาขาวิชาต่างๆ จำนวน 12 สาขาวิชา เพื่อให้การศึกษาต่อเนื่องในระดับปริญญาตรี และประกาศนียบัตร ทั้งนี้ มหาวิทยาลัยมีหลักการว่า บัณฑิตทุกคนของมหาวิทยาลัย ไม่ว่าจะเป็นบัณฑิตของสาขาวิชาใด พึงมีความรู้พื้นฐานที่จำเป็นต่อการเข้าใจสังคม และการเปลี่ยนแปลงต่างๆ ที่เกิดขึ้นตลอดเวลา เพื่อที่จะสามารถดำรงตนได้อย่างมีประสิทธิภาพ มีความรับผิดชอบต่อส่วนรวม และตระหนักในคุณค่าของวัฒนธรรมควบคู่ไปกับการพัฒนาจิตใจ และความเป็นอยู่ ดังนั้น มหาวิทยาลัยจึงได้มอบหมายให้สาขาวิชาศิลปศาสตร์รับผิดชอบการเปิดสอนชุดวิชาในหมวดศึกษาทั่วไป ด้านภาษาศาสตร์ สังคมศาสตร์ มนุษยศาสตร์ ไทยศึกษา วิทยาศาสตร์ และคณิตศาสตร์ ให้แก่นักศึกษาในทุกสาขาวิชาของมหาวิทยาลัย
นอกจากนี้ สาขาวิชาศิลปศาสตร์ยังได้เปิดสอนชุดวิชาต่างๆ เพื่อให้บริการแก่สาขาวิชาอื่น และเปิดสอนในระดับประกาศนียบัตร ปริญญาตรี  ปริญญาโท และปริญญาเอก เพื่อเป็นบริการทางวิชาการแก่ประชาชน  และผู้สนใจทั่วไป โดยใช้หลักการให้การศึกษาแบบบูรณาการเพื่อประโยชน์ในการดำเนินชีวิตอย่างสมบูรณ์ และประกอบอาชีพอย่างมีประสิทธิภาพ
หลักสูตรที่เปิดสอน

| ระดับประกาศนียบัตร | ระดับปริญญาตรี | ระดับปริญญาโท | ระดับปริญญาเอก |
| --- | --- | --- | --- |
| ประกาศนียบัตร (ป.) วิชาศึกษาทั่วไป  วิชางานสารสนเทศ (ทั่วไป)  วิชางานสารสนเทศ (สำนักงาน)  วิชาภาษาจีนเพื่อการสื่อสาร  วิชาภาษาอังกฤษเฉพาะอาชีพ (ธุรกิจ)  วิชาภาษาอังกฤษเฉพาะอาชีพ (การท่องเที่ยว)  วิชาภาษาอังกฤษเฉพาะอาชีพ (การโรงแรม)  วิชาภาษาอังกฤษเฉพาะอาชีพ (งานสำนักงาน)  วิชาภาษาอังกฤษเฉพาะอาชีพ (คอมพิวเตอร์)  วิชาภาษาอังกฤษเฉพาะอาชีพ (การสาธารณสุข)  วิชาภาษาอังกฤษเฉพาะอาชีพ (ช่าง)  วิชาภาษาอังกฤษเฉพาะอาชีพ (การเกษตร)  วิชาภาษาอังกฤษเฉพาะอาชีพ (ครู)  วิชาภาษาอังกฤษเฉพาะอาชีพ (กฎหมาย) | ศิลปศาสตรบัณฑิต (ศศ.บ.) แขนงวิชาสารสนเทศศาสตร์  แขนงวิชาไทยคดีศึกษา  แขนงวิชาภาษาอังกฤษ | ศิลปศาสตรมหาบัณฑิต​ (ศศ.ม.) แขนงวิชาสารสนเทศศาสตร์  แขนงวิชาไทยคดีศึกษา | ปรัชญาดุษฎีบัณฑิต (ปร.ด)​ แขนงวิชาสารสนเทศศาสตร์ |
แหล่งข้อมูลอื่น

เว็บไซต์สาขาวิชาศิลปศาสตร์ มหาวิทยาลัยสุโขทัยธรรมาธิราช
| ด ค กมหาวิทยาลัยสุโขทัยธรรมาธิราช |
| --- | --- | --- |
| สาขาวิชา | นิติศาสตร์ · นิเทศศาสตร์ · มนุษยนิเวศศาสตร์ · รัฐศาสตร์ · วิทยาการจัดการ · วิทยาศาสตร์สุขภาพ · ศิลปศาสตร์ · ศึกษาศาสตร์ · เศรษฐศาสตร์ · เกษตรศาสตร์และสหกรณ์ · วิทยาศาสตร์และเทคโนโลยี · พยาบาลศาสตร์ |  |
| โครงการเรียนล่วงหน้า | สัมฤทธิบัตร · สัมฤทธิบัตรบัณฑิต |  |
| ศูนย์วิทยพัฒนา | ลำปาง · สุโขทัย · นครสวรรค์ · อุดรธานี · อุบลราชธานี · นครนายก · เพชรบุรี · จันทบุรี · นครศรีธรรมราช · ยะลา |  |
| พิพิธภัณฑ์ | ห้องพระบาทสมเด็จพระปกเกล้าเจ้าอยู่หัวและสมเด็จพระนางเจ้ารำไพพรรณี พระบรมราชินี |  |
หมวดหมู่ • โครงการ • สถานีย่อย
| ด ค กรายชื่อโรงเรียนภาษาและมนุษยวิทยาในประเทศไทย  |
| --- | --- |
สถาบันอุดมศึกษาของรัฐ: กาฬสินธุ์ • นครพนม • นราธิวาสราชนครินทร์ • นเรศวร • มหาสารคาม • รามคำแหง • สุโขทัยธรรมาธิราช • อุบลราชธานี
สถาบันอุดมศึกษา  ในกำกับของรัฐ: เกษตรศาสตร์ (มนุษยศาสตร์ • ศิลปศาสตร์และวิทยาการจัดการ • ศิลปศาสตร์และวิทยาศาสตร์) • ขอนแก่น (มนุษยศาสตร์และสังคมศาสตร์ • สหวิทยาการ) • จุฬาลงกรณ์ • เชียงใหม่ • ทักษิณ • เทคโนโลยีพระจอมเกล้าเจ้าคุณทหารลาดกระบัง • เทคโนโลยีพระจอมเกล้าธนบุรี • เทคโนโลยีพระจอมเกล้าพระนครเหนือ • เทคโนโลยีสุรนารี • ธรรมศาสตร์ • บูรพา • พะเยา • มหิดล (ศิลปศาสตร์ • สังคมศาสตร์และมนุษยศาสตร์) • แม่โจ้ • แม่ฟ้าหลวง (ศิลปศาสตร์ • จีนวิทยา) • วลัยลักษณ์ • ศรีนครินทรวิโรฒ • ศิลปากร (โบราณคดี • อักษรศาสตร์) • สงขลานครินทร์ (มนุษยศาสตร์และสังคมศาสตร์ • ศิลปศาสตร์ • วิเทศศึกษา) • สวนดุสิต
มหาวิทยาลัยราชภัฏ: เชียงใหม่ • นครราชสีมา •  บ้านสมเด็จเจ้าพระยา • บุรีรัมย์ • มหาสารคาม • สวนสุนันทา • สุราษฎร์ธานี • สุรินทร์ • อุดรธานี • เลย
มหาวิทยาลัย  เทคโนโลยีราชมงคล: ตะวันออก (มนุษยศาสตร์และสังคมศาสตร์) • ตะวันออก (ศิลปศาสตร์) • ธัญบุรี • รัตนโกสินทร์ • ล้านนา • ศรีวิชัย • อีสาน
สถาบันอุดมศึกษาเอกชน: กรุงเทพ • เกริก • เกษมบัณฑิต • คริสเตียน • เซนต์จอห์น • ตาปี • ธุรกิจบัณฑิตย์ • บัณฑิตเอเซีย • รังสิต • ศรีปทุม • แสตมฟอร์ด • สยาม • หอการค้าไทย • หัวเฉียวเฉลิมพระเกียรติ • หาดใหญ่ • อีสเทิร์นเอเชีย
รายชื่อ • หมวดหมู่ • โครงการ • สถานีย่อย
สะพานชานักคาแล 1915

| สะพานชานักคาแล 1915 สะพานดาร์ดะเนลส์ |
| --- | --- |
1915 Çanakkale Köprüsü Çanakkale Boğaz Köprüsü
สะพานขณะก่อสร้างเกือบเสร็จสมบูรณ์ เดือนมีนาคม ค.ศ. 2022
พิกัด: 40°20′24″N 26°38′10″E﻿ / ﻿40.34000°N 26.63611°E﻿ / 40.34000; 26.63611
เส้นทาง: ทางด่วนหมายเลข O-6 ขนาด 6 ช่องจราจร และทางเดินบำรุงรักษาทั้งสองข้าง
ข้าม: ช่องแคบดาร์ดะเนลส์
ที่ตั้ง: จังหวัดชานักคาแล ประเทศตุรกี
ชื่อทางการ: 1915 Çanakkale Köprüsü
เว็บไซต์: http://www.1915canakkale.com
ข้อมูลจำเพาะ
ประเภท: สะพานแขวน
ความยาว: 4,608 m (15,118 ft)
ความกว้าง: 45.06 m (148 ft)
ความสูง: 334 m (1,096 ft)
ช่วงยาวที่สุด: 2,023 m (6,637 ft)
เคลียร์ตอนล่าง: 70 m (230 ft)
ประวัติ
ผู้ออกแบบ: COWI A/S and PEC (Pyunghwa Engineering Consultants)
ผู้สร้าง: Daelim, Limak, SK, Yapı Merkezi
วันเริ่มสร้าง: มีนาคม ค.ศ. 2017
วันสร้างเสร็จ: 26 กุมภาพันธ์ ค.ศ. 2022
วันเปิด: 18 มีนาคม 2022; 2 ปีก่อน (2022-03-18)
สถิติ
ค่าผ่าน: 200 ลีรา
ที่ตั้ง
th
สะพานชานักคาแล 1915 (ตุรกี: 1915 Çanakkale Köprüsü) หรือที่รู้จักในชื่อ สะพานดาร์ดะเนลส์ (ตุรกี: Çanakkale Boğaz Köprüsü) เป็นสะพานแขวนข้ามช่องแคบดาร์ดะเนลส์ ห่างจากทางตอนใต้ของทะเลมาร์มะราประมาณ 10 กิโลเมตร (6.2 ไมล์) และตั้งอยู่ทางใต้ของเมืองแลปเซกิและเกลิโบลู ในจังหวัดชานักคาแล ทางตะวันตกเฉียงเหนือของประเทศตุรกี ใช้เวลาการก่อสร้างประมาณห้าปีและเปิดอย่างเป็นทางการโดยประธานาธิบดี เรเจป ไตยิป แอร์โดอัน เมื่อวันที่ 18 มีนาคม ค.ศ. 2022 ตัวเลขปี "1915" ในชื่ออย่างเป็นทางการของสะพานแห่งนี้ตั้งเพื่อเป็นเกียรติแก่ชัยชนะสำคัญของกองทัพเรือออตโตมันต่ออังกฤษและฝรั่งเศสในช่วงสงครามโลกครั้งที่หนึ่ง
สะพานชานักคาแล 1915 เป็นสะพานแขวนที่ยาวที่สุดในโลก โดยมีช่วงห่างระหว่างสองเสาสะพาน (ความยาวช่วงกลางสะพาน) 2,023 เมคร (6,637 ฟุต) สะพานนี้แซงหน้าสะพานอากาชิไคเกียวในญี่ปุ่นไป 32 เมตร (105 ฟุต) และเป็นสิ่งก่อสร้างหลักของเส้นทางมอเตอร์เวย์ คือนาลือ-บาลือเคซีร์ มูลค่า 2.8 พันล้านดอลลาร์สหรัฐที่วางแผนไว้ให้มีความยาว 321 กิโลเมตร (199 ไมล์) เชื่อมต่อมอเตอร์เวย์หมายเลข O-3 และ O-7 ในเธรซตะวันออก กับมอเตอร์เวย์ O-5 ในอานาโตเลีย
สะพานนี้เป็นสะพานข้ามช่องแคบดาร์ดะเนลส์แห่งแรก และสะพานแห่งที่หกที่ข้ามช่องแคบตุรกี ตามหลังสะพานข้ามช่องแคบบอสพอรัสสามแห่งและอุโมงค์ลอดช่องแคบบอสพอรัสอีกสองแห่ง
การออกแบบ

สะพานนี้ได้รับการออกแบบโดย COWI A/S และ PEC (ที่ปรึกษาด้านวิศวกรรมของ Pyunghwa ในเกาหลีใต้ ซึ่งครอบคลุมเฉพาะการออกแบบสายเคเบิลและแนวทางการออกแบบสะพานเท่านั้น) อารัป และ อาส-ยาคอบสัน เข้าร่วมโครงการในฐานะผู้ตรวจสอบการออกแบบอิสระ (IDV) และที่ปรึกษาผู้ดูแลระบบคือ Tekfen และ T-ingénierie
ความยาวรวมช่วงพื้นสะพาน 3,563 เมตร (11,690 ฟุต) และเมื่อรวมกับทางวิ่งยกระดับ (viaduct) มีความยาวรวมถึง 4,608 เมตร (15,118 ฟุต) ซึ่งมีความยาวกว่าสะพานสุลต่านออสมันที่ 1 (Osman Gazi Bridge) ซึ่งเป็นสะพานที่ยาวที่สุดในตุรกีก่อนหน้า
ด้วยความสูงของเสาสูงแขวนเคเบิลทั้งสองของสะพานที่ 318 เมตร (1,043 ฟุต) ทำให้เป็นสะพานที่สูงเป็นอันดับสองในตุรกี รองจากสะพานสุลต่านเซลิมที่ 1 และเป็นโครงสร้างที่สูงเป็นอันดับ 3 ของประเทศ ในระดับสากลสะพานนี้เป็นสะพานที่สูงเป็นอันดับที่ 6 ของโลก แซงหน้าสะพานซูทงในประเทศจีน พื้นสะพานสูง 72.8 เมตร (239 ฟุต) และกว้าง 45.06 เมตร (147.8 ฟุต) โดยมีช่วงหนาสูงสุด 3.5 เมตร (11 ฟุต) พื้นสะพานมีถนนมอเตอร์เวย์หกช่องจราจร (สามช่องทางในแต่ละทิศทาง) พร้อมด้วยทางเดินสองทางในแต่ละด้านสำหรับการบำรุงรักษา
ประวัติ

ในช่วงคริสต์ทศวรรษ 1990 เริ่มมีการเสนอให้สร้างสะพานข้ามช่องแคบดาร์ดะเนลส์ มีการเสนอให้สร้างสะพานอีกครั้งในปี 2012 และในปี 2014 สะพานนี้ได้กลายเป็นส่วนหนึ่งของรายชื่อโครงการขนส่งในอนาคตของรัฐบาลตุรกี ในเดือนกันยายน 2016 รัฐบาลได้เปิดตัวโครงการสร้างสะพานนี้อย่างเป็นทางการ มีการเสนอราคาจัดจ้างก่อสร้างสะพานในปี 2017 สัญญาดังกล่าวตกเป็นของกิจารร่วมค้าที่ประกอบด้วยบริษัทลีมาคโฮลดิ้ง (Limak Holding) และยาปีเมอร์เคซือ (Yapı Merkezi) ของตุรกี และบริษัทเกาหลีใต้ ดีแอลโฮลดิ้งส์ (DL Holdings) และเอสเคอีโคแพลนท์ (SK Ecoplant)
เริ่มการก่อสร้างในเดือนมีนาคม ค.ศ. 2017 เดิมมีกำหนดแล้วเสร็จในเดือนกันยายน ค.ศ. 2023 [14] แต่ได้รับการปรับเลื่อนให้เร็วขึ้นเป็นเดือนมีนาคม ค.ศ. 2022 เมื่อวันที่ 16 พฤษภาคม ค.ศ. 2020 เสาสูงแห่งที่สองสร้างเสร็จบนฝั่งเมืองกัลลีโปลี (Gallipoli; บนชายฝั่งด้านยุโรปของตุรกี) และเมื่อวันที่ 13 พฤศจิกายน พ.ศ. 2564 บล็อกพื้นสะพานทั้งหมดได้แล้วเสร็จการยกขึ้นประกอบติดตั้ง สะพานชานักคาแล 1915 เปิดให้สัญจรเมื่อวันที่ 18 มีนาคม ค.ศ. 2022 โดยคิดค่าผ่านทาง 200 ลีรา (12.20 ยูโร)
สัญลักษณ์

ตัวเลขสัญลักษณ์บางอย่างเกี่ยวข้องกับสะพาน:
เลข "1915" ในชื่อสะพาน
ความสูงของจุดตัดของสายหลัก (318 เมตร)
และวันเปิดใช้สะพาน(18 มีนาคม)
ล้วนเกี่ยวข้องกับวันที่กองทัพเรือออตโตมันได้รับชัยชนะเมื่อวันที่ 18 มีนาคม ค.ศ. 1915 ระหว่างการปฏิบัติการของกองทัพเรือในการทัพกัลลิโพลี ในขณะเดียวกันความยาวของช่วงหลักของสะพาน (2023 เมตร) หมายถึง การครบหนึ่งร้อยปีของสาธารณรัฐตุรกี (ค.ศ. 1923–2023)
ระเบียงภาพ

ขณะก่อสร้าง
เสาสูงรับสายเคเบิลด้านตะวันตก เดือนมีนาคม ค.ศ. 2020
มุมมองจากฝั่งยุโรป สู่ฝั่งเอเชีย เดือนมีนาคม ค.ศ. 2020
เดือนตุลาคม ค.ศ. 2021
สะพานขณะก่อสร้าง เดือนมกราคม ค.ศ. 2021
ดูเพิ่ม

รายชื่อสะพานแขวนที่ยาวที่สุดในโลก
ทางข้ามช่องแคบตุรกี อื่น ๆ :
สะพานช่องแคบบอสพอรัส
อุโมงค์ยูเรเชีย (Eurasia Tunnel) ทางลอดช่องแคบบอสพอรัส เปิดใช้เมื่อเดือนธันวาคม ปี 2016
สะพานสุลต่านเมห์เหม็ดผู้พิชิต (Fatih Sultan Mehmet Bridge)
โครงการอุโมงค์เกรทอิสตันบูล
อุโมงค์มาร์มาไรย์ (Marmaray Tunnel) — อุโมงค์รถไฟลอดใต้ช่องแคบบอสพอรัส เชื่อมประเทศตุรกีฝั่งทวีปเอเชียและทวีปยุโรปเข้าด้วยกัน ที่เมืองอิสตันบูล
สะพานสุลต่านเซลิมผู้กล้าหาญ (Yavuz Sultan Selim Bridge)
สาขาวิชาวิทยาการจัดการ มหาวิทยาลัยสุโขทัยธรรมาธิราช

| --- | --- |
School of Management Science

คติพจน์: มุ่งขยายโอกาสทางการศึกษาด้านการบริหารจัดการ ในภาคเอกชน และภาครัฐ แก่ประชาชนทุกระดับ โดยมุ่งค้นคว้า แสวงหา ถ่ายทอด และนำความรู้ไปประยุกต์ใช้ในการตอบสนอง ต่อความต้องการของสังคม
คณบดี: ผศ.ดร.ภาวิน​ ชินะโชติ
ที่อยู่: ถนนแจ้งวัฒนะ ตำบลบางพูด อำเภอปากเกร็ด จังหวัดนนทบุรี 11120
เว็บไซต์: mgmtsci.stou.ac.th
สาขาวิชาวิทยาการจัดการ มหาวิทยาลัยสุโขทัยธรรมธิราช (อังกฤษ : School of Management Science) เป็นสาขาวิชาในสังกัดมหาวิทยาลัยสุโขทัยธรรมาธิราช ซึ่งเป็นมหาวิทยาลัยเปิดที่ใช้ระบบการศึกษาทางไกลแห่งเดียวในประเทศไทย สาขาวิชาในมหาวิทยาลัยสุโขทัยธรรมาธิราช มีฐานะเทียบเท่ากับคณะในมหาวิทยาลัยทั่วไป
ประวัติ

สาขาวิชาวิทยาการจัดการ แรกเริ่มโดยเหตุที่ มหาวิทยาลัยสุโขทัยธรรมาธิราชได้รับ การสถาปนาขึ้น เพื่อให้การศึกษาแก่ประชาชนใน ระบบเปิด ซึ่งเป็นการศึกษาด้วยตนเอง โดยอาศัย สื่อการสอนทางไกล การกำหนด สาขาวิชาที่จะเปิดสอน ใช้หลักเกณฑ์ ด้านความต้องการของสังคม และความพร้อมของ มหาวิทยาลัย ที่จะให้การศึกษาได้อย่างมีคุณภาพ ตามมาตรฐานเป็นสำคัญ การประเมินความต้องการ ของสังคมนั้นได้อาศัยแผนพัฒนาเศรษฐกิจ และสังคมแห่งชาติ ฉบับที่ 5 แผนการศึกษาแห่งชาติ และการสำรวจความคิดเห็น ของประชาชนที่มีต่อมหาวิทยาลัยเปิดเป็นพื้นฐาน ส่วนทางด้านความพร้อมนั้น ได้คำนึงถึงประสบการณ์ และความถนัดของบุคลากรที่จะจัดหาได้ในระยะเริ่มต้น ลักษณะของสาขาวิชา ที่เอื้อต่อการสอนระบบทางไกล และปัจจัยเกื้อกูลทางด้านสื่อการสอนที่มีอยู่ในสังคมไทย
จากหลักเกณฑ์ดังกล่าวข้างต้น มหาวิทยาลัยจึงเห็นสมควร เปิดสาขาวิชาวิทยาการจัดการ ซึ่งจะเปิดสอนหลักสูตรต่างๆ ในแขนงวิชาการจัดการ งานก่อสร้าง แขนงวิชาบริหารธุรกิจ แขนงวิชาบริหารรัฐกิจ และแขนงวิชาการบัญชี นับตั้งแต่ปีการศึกษา 2523-2524 เป็นต้นมาจนถึงปัจจุบันนี้
หลักสูตรที่เปิดสอน

| ระดับปริญญาตรี | ระดับปริญญาโท | ระดับปริญญาเอก |
| --- | --- | --- |
| เทคโนโลยีบัณฑิต (ทล.บ) (ต่อเนื่อง) แขนงวิชาการจัดการงานก่อสร้าง วิชาเอกการจัดการงานก่อสร้าง บริหารธุรกิจบัณฑิต (บธ.บ.) วิชาเอกการจัดการ  วิชาเอกการเงิน  วิชาเอกการตลาด  วิชาเอกการท่องเที่ยว บัญชีบัณฑิต (บช.บ.) วิชาการบัญชี รัฐประศาสนศาสตรบัณฑิต (รป.บ.) | บริหารธุรกิจมหาบัณฑิต​ (บธ.ม.) วิชาบริหารธุรกิจ รัฐประศาสนศาสตรมหาบัณฑิต (รป.ม.) วิชารัฐประศาสนศาสตร์ | บริหารธุรกิจดุษฎีบัณฑิต (บธ.ด.) วิชาบริหารธุรกิจ ปรัชญาดุษฎีบัณฑิต (ปร.ด)​ วิชารัฐประศาสนศาสตร์ |